כרמי עצמו התמהמה עם ההגעה לבית החולים בעקבות חששו מנגיף הקורונה, אולם לאחר שאפסו כוחותיו הגיע לבית החולים קפלן ברגע האחרון שם עבר צינתור מוצלח בליבו."מאחל רק טוב לאלו שהפיצו עלי את השמועות"
יובל כרמי, הבעלים של פלאפל כרמי במתחם הסטאר סנטר שריגש מדינה שלמה לפני כחודש לאחר שבכה מול המצלמות עבר צינתור דחוף בליבו שניה לפני שלקה בהתקף לב, בעקבות הפייק ניוז ברשתות החברתיות לפיהן הוא איש עשיר ועשה הצגה מול המצלמות.
כרמי, שחש כאבים בחזהו במשך תקופה ארוכה מאז שבכה מול כל עם ישראל בשידור חי, הגיע לבית החולים רגעים ספורים לפני התקף לב וסיפר: "מאז השקרים שהפיצו עלי ועל משפחתי ברשתות החברתיות, הילדים היו חוזרים כל יום לבית בוכים ואני הייתי לוקח ללב עד שהלב שלי לא עמד בזה יותר. אני מאחל לכל אלה שהפיצו עלי את השמועות המרושעות האלה רק טוב".
כרמי עבר את הצינתור בהצלחה וכיום הוא מתאושש במחלקה השיקומית בבית החולים קפלן ומחכה לחזור להעניק שירות ללקוחות הפלאפל.